6 Ekstra Motiverings Om Gewig te Verloor - Manna Health
6 Ekstra Motiverings Om Gewig…
Om gewig te verloor het BAIE meer voordele as om net mooi te lyk en gesond te wees…
Deur slegs net 'n paar kilogramme ekstra om die middellyf rond te dra word die kans van gesondheidsprobleme dadelik drasties verhoog. Gelukkig is daar motiverings om gewig te verloor om daardie gesondheidsprobleme te wil vermy.
Hier is 6 motiverings om gewig te verloor:
Deur slegs 5% van jou liggaamsgewig te verloor kan jy beter, dieper slaap verwag. Dit help ook dat jy minder gereeld wakker word gedurende die nag, en ook dat jy meer uitgerus voel wanneer jy ontwaak.
'n Gesonde brein
Wanneer mens oorgewig is kan dit die bloed-brein-skans beskadig. Dit kan dan veroorsaak dat daar stowwe vanaf die vetselle na die brein vloei, soos wat ook kan gebeur met die hart en ander organe.
Dus is dit belangrik om jou gewig dop te hou sodat daar nie skade aan jou brein gerig word nie, en dit help ook om jou brein 'n goeie hupstoot te gee!
'n Sagter, gesonder vel
Vel probleme soos psoriase en plooie klaar dikwels op sodra mens begin vet te verbrand en gewig te verloor.
Jy spaar geld
Jy sal sekerlik nie kla as jy 'n paar rand kan spaar nie!
Tussen doktersrekeninge en kosrekeninge kan jy baie geld bespaar sodra jy jou doelgewig bereik het.
Dit beteken daar is meer geld vir vakansies langs die see met jou nuwe somers-lyf!
Verlig en voorkom gewrigspyn
As jy reeds gewrigspyn het, help dit om 'n paar kilo's af te skud omdat dit druk afhaal van die gewrigte af en help dat hulle vinniger kan herstel.
As jy nie gewrigspyn het nie, is dit net so goed om 'n gesonde liggaamsgewig te handhaaf, want dit verlaag die risiko van gewrigspyn geweldig.
'n Warmer Sekslewe
Deur so min as 5 tot 10 persent van jou liggaamsgewig af te skud, kan in erektiele funksie en libido drasties verbeter.
'n Groot deel van die rede is omdat daar minder spanning op die hart en bloedvate is.
Ego en selfbeeld kan ook 'n rol speel. As jy goed voel oor jouself, dan kan jy ook jou optrede uitvoer met selfvertroue – sonder om oor jou gewig te bekommer!
Hoe kan ek gewig verloor en die voordele sien?
Eet gesond. Bly aktief. Neem die regte aanvullings. Kry genoeg rus. Met die regte kombinasie kan jy vet verbrand en vinnig die kilo's afskud.
Een van die grootste dinge wat mense miskyk wanneer hulle gewig wil verloor is om bloedsuiker vlakke stabiel te hou. Wanneer bloedsuiker vlakke nie onder beheer is nie, is dit bitter moeilik om gewig te verloor.